J 06 ALMINDELIG OVERSIGT 



bytte. Naar streng Kulde pludselig indtræder med stille Vejr, hænder det ofte, at 

 en Flok Hvidfisk eller Narhvaler afskæres fra det aabne Vand ved et bredt Is- 

 bælte. I deres Aandenød søger de da at finde en Plet eller Revne med aabent 

 Vand, og naar Frosten vedvarer, holder de saavidt muligt Hullet aabent; en 

 saadan Flok kaldes paa grønlandsk savssat. Hvis Aabningen i Isen er af 

 ringe Omfang, kan Dyrene undertiden ligge ganske tæt til hinanden og, saafremt 

 det er Narhvaler, anbringe deres store Stødtand ovenpaa Isen. Til andre Tider 

 kommer de kun op til Hullet for at aande, og de har da i Reglen flere Huller lig- 

 gende i en lang Række paa flere Kilometers Udstrækning, hvor de gaar frem og 

 tilbage. I stille Vejr kan Dyrenes Stønnen høres i lang Afstand, og Damp fra deres 

 Aande hæver sig lige i Vejret. Opdages en saadan savssat, er den ifølge Grøn- 

 lænderens uskrevne Love fælles Ejendom for de omliggende Bosteder, og en- 

 hver, der sætter sin Harpun i et af Dyrene, har Ret til dette. Rygtet om en 

 savssat spredes paa Lynets Vinger, og alle, hvem der paa nogen Maade kan, 

 styrter til, for at faa sin Del af Udbyttet. Dyrene kan ikke komme bort og dræbes 

 derfor efterhaanden, tidligere med Lænseren, nu hovedsagelig med Riffel, trækkes 

 op paa Isen og køres bort paa Hundeslæde. En saadan savssat kan give et Udbytte 

 af flere Hundrede, ja endog op til Tusinde Dyr. 



Jagt paa Landpattedyr. 



Jagt paa Landpattedyr spiller ikke nær saa stor en Rolle som Jagten paa 

 Havdyrene, men for et Jægerfolk som Grønlænderne har den dog sin Betydning. 



Rensdyret (Rangifer tarandus), grønlandsk tugto, er for Grønlænderne 

 det vigtigste Jagtdyr, hvilket allerede antydes derved, at det grønlandske Sprog 

 har ikke mindre end 10 særskilte Betegnelser for Rensdyret i sine forskellige Sta- 

 dier fra Kalv til fuldvoksen, om det er en Buk eller en Ko, om den er gold eller 

 med Kalv, om den fælder, om den er hvid i Skindet o. s. v. Rensdyrets Kød spi- 

 ses med Velbehag, og særlig er Fedtet efterspurgt, idet det blandt andet bruges 

 som Fløde til Kaffe, men ogsaa Indholdet af den første Mave betragtes som en 

 Lækkerbidsken. Skindet bruges særligt til Underlag paa Briksene i Huse og 

 Telte, til Soveposer og lignende. 



Rensdyret, der i Reglen optræder i Flokke, har i tidligere Tid været udbredt 

 over hele det grønlandske Yderland og har været Genstand for en hensynsløs 

 Jagt, oprindelig med Bue og Pil senere med Riffel 1 ). I 1839 regner man at der i 

 Grønland er skudt omkring 37000 Rensdyr. Senere er Bestanden taget meget 

 betydelig af; i flere Egne, hvor der tidligere har været nedlagt en Mængde Dyr, 

 som f. Eks. paa Di sk o og paa den sydlige Vestkyst, Syd for Frederikshaab 



') Lige fra Kolonisationens Begyndelse var denne Jagt ilde set og modarbejdedes 

 - dog forgæves — af Handelsdirektionen, ikke paa Grund af den Hensynsløshed hvor- 

 med den dreves, men udfra den Betragtning, at den drog Grønlænderne bort fra den 

 for Handelen mere profitable Sælfangst og hindrede dem i at samle Vinterforraad. 



